Oči pamte - Radošević, Jelena (Srpsko narodno vijeće, Arhiv Srba u Hrvatskoj, 2016)
Više je razloga zašto sam pisala ovu knjigu, osnovni je da se čita o Zapadnoj Slavoniji.Ne mogu da podnesem, naprosto sam ljubomorna dok čitam zapise, knjige, feljtone, ispovijesti o Vukovaru, Sarajevu, Benkovcu, Posavini, a Zapadna Slavonija se spominje tek povremeno, silom, ne sa žaljenjem, nego nekako sramežljivo. A Zapadna Slavonija je postojala i još uvijek postoji, kao što postoji i moj Voćin i bol za njim. Za Podravskom Slatinom.Sve dok se ne počne pisati zašto smo pobjegli, i da li smo pobjegli, da li smo se predali ili se i to moralo dogoditi, kao riječ Božja – sve dotad želim da se o Zapadnoj Slavoniji čita onako kako sam ja znala da za-pišem. Kad se o nama prestane šaputati, nego se počne glasno govoriti i pisati, tada više neće biti bitno tko je kriv za odlazak mog naroda. Tada će se emocije stišati, zaboravićemo koliko nam je bilo hladno kad smo u decembru 1991. prelazili Papuk, Psunj i rijeku Rogoljicu dok se u prostorijama gdje je tog istog mjeseca potpisivan Vensov plan živa penjala i preko 25 stupnjeva